नई दिल्ली. न्यू ईयर पर दिल्ली का मैक्सिमम टेम्परेचर करीब 20 डिग्री सेल्सियस रहेगा। स्कायमेट वेबसाइट के मुताबिक, रात का टेम्परेचर करीब 12 डिग्री सेल्सियस रह सकता है। सर्दी कम रहेगी और आसमान भी साफ रहेगा।
इस विंटर सीजन में अब तक कौन-सा दिन रहा सबसे गर्म? कितने साल का टूटा रिकॉर्ड...
दिल्ली में बुधवार (30 दिसंबर) पांच सालों में विंटर सीजन का सबसे गर्म दिन रहा। मैक्सिमम टेम्परेचर 25.1 और मिनिमम टेम्परेचर 8.5 रिकॉर्ड किया गया।
मुंबई को सताएगी गर्मी
दिल्ली में भले ही मौसम खुशनुमा रहे, लेकिन मुंबई में गर्मी और उमस नए साल का मजा फीका कर सकती है। यहां दिन में टेम्परेचर 36 और रात में 15 डिग्री सेल्सियस रह सकता है। शाम को हल्की हवाएं कुछ राहत दे सकती हैं।
बेंगलुरु में रात को राहत
बेंगलुरु में मैक्सिमम टेम्परेचर 20 और मिनिमम टेम्परेचर 15 डिग्री सेल्सियस रहने की उम्मीद है। उमस यहां भी बनी रहेगी।
कोलकाता में रात रहेगी ठंडी
‘सिटी ऑफ ज्वॉय’ कहे जाने वाले कोलकाता में मैक्सिमम टेम्परेचर 20, जबकि मिनिमम टेम्परेचर 15 डिग्री सेल्सयस रह सकता है। मेट डिपार्टमेंट के मुताबिक, यहां हल्की बारिश भी हो सकती है।
चेन्नई में छा सकते हैं बादल
साल की आखिरी रात चेन्नई के आसमान पर हल्के बादल छा सकते हैं। दिन में टेम्परेचर 30 और रात में 20 डिग्री के आसपास रह सकता है।
क्यों गर्म रहेगा मौसम...
- वेदर एक्सपर्ट मानते हैं कि विंटर सीजन के दौरान भी मौसम में हल्की गर्मी अल नीनो इफेक्ट और क्लाइमेट चेंज की वजह से आ रही है।
- एक्सपर्ट के मुताबिक, राजस्थान से आ रही गर्म हवाओं के कारण दिल्ली और नॉर्थ इंडिया के कुछ हिस्सों में टेम्परेचर बढ़ रहा है और यह जनवरी के कुछ दिनों तक ऐसा ही रह सकता है।
- 2003, 2009 और 2010 में भी अल नीनो इफेक्ट की वजह से नॉर्मल टेम्परेचर ज्यादा रहा था। हिंद महासागर से चलने वाली हवाएं गर्म हैं और इस वजह से भी टेम्परेचर बढ़ रहा है।
- एक्सपर्ट के मुताबिक, 1980 के बाद से विंटर सीजन में भी नॉर्मल टेम्परेचर लगातार बढ़ रहा है।
आगे की स्लाइड में देखें फोटो...
hin_Deva hin_Deva awa_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva